stanford-oval/wikipedia huggingface dataset:
פולאריס (טיל)
היסטוריה > בשירות בריטניה

ב-1963 חתמה בריטניה עם ארצות הברית על הסכם לרכישת טילי פולאריס. הטיל נכנס לשירות בצי הבריטי ב-1968 ושירת בו עד מחצית שנות התשעים (הרבה לאחר הוצאתו משימוש בצי האמריקאי). הטיל נשא ראשי נפץ גרעיניים מתוצרת בריטניה והוצב בצוללות מתוצרתה מדגם רזולושן (Resolution).
בריטניה הסכימה למסור את השליטה על בחירת המטרות לטילים שברשותה ועל הפעלתם למפקד בעלות הברית באירופה (למעשה מפקד נאט"ו), בהסתייגות שבעיתות חירום ובהיעדר סיוע ממדינות נאט"ו תהיה השליטה בטילים ובהפעלתם בידיה. בכל מקרה נדרשה הסכמת ראש ממשלת בריטניה לשימוש בנשק גרעיני בריטי. בנוסף, השליטה המבצעית על הטילים נמסרה לידי מפקד בעלות הברית באוקיינוס האטלנטי (גם הוא קצין נאט"ו), אך זה האציל סמכות זו לסגנו המפקד על האוקיינוס האטלנטי המזרחי, שהיה תמיד אדמירל בריטי.
טיל הפולאריס המקורי לא תוכנן להתגבר על מערכות טילים נגד טילים סובייטיות. עם זאת, מספרם של הטילים שהוצבו בצוללות בריטיות היה מצומצם בהרבה מאשר בצי האמריקאי והם עמדו בפני התמודדות עם טילים נגד טילים סובייטים. לכן ביקשה בריטניה להגביר את הסיכוי שהטילים שלה יפגעו במטרותיהם. היא אימצה את מערכות ההתחמקות מיירוט שבדגם A-3 ושיפרה אותן לדגם טיל שנקרא שוולין. הפרויקט (שעלה הרבה יותר מכפי שהוערך בתחילה) אושר ב-1975. ב-1982 חומשה הצוללת הראשונה בטילי השוולין והאחרונה - ב-1987.
בריטניה בחרה שלא להחליף את טילי הפולאריס שלה לטילי פוסידון בשל העלות הכרוכה בכך. ממשלת הלייבור של קלהאן החלה לדון בהחלפתם בטילי טריידנט, וממשלת השמרנים של ת'אצר קיבלה את ההחלטה לעשות כך ב-1980. טילי הפולאריס האחרונים הוצאו משירות בצי המלכותי ב-1996.
ארצות הברית בחנה אפשרות למכור את הטיל לאיטליה ואף נערכו ניסויים בשיגור הטיל מאחת מאוניות הצי האיטלקי, אך לבסוף העסקה לא יצאה לפועל מסיבות פוליטיות.
הערות שוליים

↑  להשוואה, לטיל טריידנט II משקל של 59 טון, גובה 13.58 מטר, קוטר 2.11 מטר ומהירות של 29,020 קילומטר לשעה.
| --- | --- |
בקרת זהויות :  NLI: 987007560744105171  LCCN: sh85104142  NARA: 10664098 
טיל פולאריס בתצוגה במוזיאון המלחמה האימפריאלי בלונדון
פסיון אדום-גב סיאמי

| פסיון אדום-גב סיאמי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פסיוניים
סוג:: פסיון אדום-גב
מין:: פסיון אדום-גב סיאמי
שם מדעי
 Lophura diardi ‏בונפרטה, 1856

פסיון אדום-גב סיאמי (שם מדעי: Lophura diardi) הוא מין עוף קרקע ממשפחת הפסיוניים החי ביערות דרום-מזרח אסיה. הפסיון הוא עוף כחול בהיר עם נוצות זנב כחולות-ירוקות כהות, רגליו אדומות ופניו אדומים בוהקים עם פסים לבנים סביבם וציצה שחורה מעל הראש. העיניים חומות והרגליים ורדרדות. אורכו כ-80 ס"מ בממוצע.
הפסיון חי ביערות גשם טרופיים סבוכים בקמבודיה, לאוס, תאילנד וווייטנאם. בשל תפוצתו הוא אינו נתון בסכנת הכחדה, אך עלול להיפגע בשל כריתת היערות בהם הוא חי.
הפסיון אדום-הגב הסיאמי הוא הציפור הלאומית של תאילנד.
הערות שוליים

↑  פסיון אדום-גב סיאמי באתר הרשימה האדומה של IUCN
פולאריס (סיפור קצר)

|  מידע כללי |
| --- | --- |
 מאת:  ה. פ. לאבקרפט
 שפת המקור:  אנגלית
 סוגה:  פנטזיה, ספרות מוזרה
 הוצאה
 הוצאה:  הפילוסוף
 מקום הוצאה:  ארצות הברית
 תאריך הוצאה:  דצמבר 1920
 
פולאריס (באנגלית: Polaris) הוא סיפור קצר מאת הסופר האמריקאי ה. פ. לאבקרפט הנכתב ב-1918 ופורסם בדצמבר 1920 בכתב העת "הפילוסוף". זה הוא הסיפור הראשון בסדרת "הכרכים הנסתרים" של לאבקרפט. הסיפור עוסק בנושאים מהותיים כגון משמעות חלומותינו, מה היא טיבה של המציאות, ואיזה מהשניים הוא האמיתי, ומציג זאת דרך האובססיה הלילית של גיבור הסיפור עם כוכב הצפון וחלומותיו על עירו הנמצאת תחת מצור תמידי.
עלילה

הסיפור נפתח בתיאור השמיים בידי המספר כפי שצפה בהם מחלונו לאורך לילות רבים חסרי שינה, ובייחוד בכוכב הצפון, פולאריס, אותו הוא מתאר כ"קורץ באימה כמו עין מטורפת המתאמצת להעביר איזה מסר מוזר, אך לא מצליחה לזכור דבר למעט זה שפעם היה לה מסר להעביר".
הוא ממשיך לתאר את הלילה ואת האורורה שמעל ביתו הנמצא בביצה, וכיצד הוא חלם על עיר הבנויה משיש הנמצאת על מישור שבין שתי פסגות כשפולאריס בוהק ביניהן באמצע השמיים. כעבור זמן-מה הוא מבחין בתנועה בבתיה של העיר ורואה אנשים יוצאים לרחובות, מדברים זה עם זה בשפה שמעולם לא שמע אך באופן מוזר מצליח להבין. לפני שהוא מספיק ללמוד עוד על טיב המקום, הוא מתעורר.
לאחר פעמים רבות בהן חלם על העיר ועל אנשיה מואס המספר בקיומו חסר הגוף כצופה, והוא מחפש דרך בה יוכל למצוא את מקומו ביניהם. באותו הזמן מתעורר בו גם הספק בנוגע לטיב חלומותיו והאם יש להם יש איזו אחיזה אמיתית במציאות.
לילה אחד מקשיב המספר-החולם לשיחותיהם של אנשי העיר כשלפתע גופו הפיזי מופיע בחלום; לא "גוף של זר", אלא גוף כמו של אחד מתושבי העיר, שכעת שמה מתגלה כאולת'ו הנמצאת על המישור סארקיס בארץ לומאר, אשר תושביה נרדפים על ידי אויב הידוע בשם "אינואיט".
בזמן שאנשי העיר ממהרים להצטרף לקרב נגד האינואיטים, נשלח המספר למגדל השמירה כדי שיוכל להתריע אם האויב מצליח לחצות את החומות. בקומה העליונה הוא מבחין בפולאריס בוהק בשמיים וחש בנוכחות מרושעת, ושומע חריזה הנדמית כאילו דוברה על ידי הכוכב עצמו:
לא בטוח לגבי משמעות השיר, נרדם המספר ובכך נכשל בחובתו להגן על אולת'ו. הוא מתעורר חזרה בביתו שבביצה, משוכנע שחייו אינם אלא חלום שממנו הוא לא יכול להתעורר.
השראה

המבקר וויליאם פולווילר כתב כי "פולאריס הוא אחד מסיפוריו האוטוביוגרפיים ביותר של לאבקרפט. הוא משקף את תחושות האשמה, התסכול וחוסר התועלת שלו במהלך מלחמת העולם הראשונה. בדיוק כמו המספר, מלאבקרפט נשללה האפשרות להיות חייל (לוחם) מפני שהיה "חלש ובעל נטייה להתקפי עילפון כשהיה נתון לקשיים או ללחץ".
בדומה לסיפוריו האחרים, נולד "פולאריס" מתוך חלום שחלם לאבקרפט אותו הוא מתאר במכתב: "לפני כמה לילות חלמתי חלום מוזר על עיר מוזרה - עיר מלאה בארמונות ובכיפות זהובות השרועה בין גבעות אפורות ונוראיות.. הייתי, כפי שאמרתי, מודע לעיר מבחינה חזותית. הייתי בתוכה ומסביבה. אך בהחלט אי אפשר לומר שהיה לי קיום גשמי".
לאבקרפט הבחין בדמיון המוזר שבין הסיפור לבין סגנונו הכללי של הלורד דנסאני, שאת עבודותיו החל לקרוא רק שנה מאוחר יותר. האנציקלופדיה של סיפוריו של ה. פ. לאבקרפט מציעה שאולי לאבקרפט ודנסאני הושפעו שניהם מספרותו של אדגר אלן פו.
פרסום

הסיפור פורסם לראשונה במהדורת דצמבר 1920 של כתב העת "הפילוסוף". לאחר מכן פורסם שנית במהדורת מאי 1926 של כתב העת "החובבן הלאומי", שוב במהדורת פברואר 1934 של "מעריץ הפנטזיה", ולבסוף במהדורת דצמבר 1937 של "סיפורים מוזרים".
הערות שוליים

↑  Joshi, S.T.; Schultz, David E. (2004). An H. P. Lovecraft Encyclopedia. Hippocampus Press. p. 187. ISBN 978-0974878911.
↑  The period of precession of the equinoxes is close to 25,765 years or approximately 26,000 years.
↑  William Fulwiler, "Mail-Call of Cthulhu", Black Forbidden Things, p. 171; citing H. P. Lovecraft, "Polaris", Dagon and Other Macabre Tales, p. 21.
↑  H. P. Lovecraft, Selected Letters Vol. I, p. 62; cited in Joshi and Schultz, p. 211.
↑  Joshi and Schultz, p. 211.
↑  Lovecraft, H. P. (2005). Joshi, S.T. (ed.). The Dreams in the Witch House and Other Weird Stories. Penguin Books. ISBN 0-14-118789-1.
| --- | --- |
בקרת זהויות :  MusicBrainz work: 52cb1281-c3d5-44a0-a401-372b55480555
פוטבול אוסטרלי

מגרש פוטבול אוסטרלי
משחק פוטבול אוסטרלי
שחקן פוטבול אוסטרלי
שער פוטבול אוסטרלי
משחק פוטבול אוסטרלי
משחק פוטבול אוסטרלי של נשים
פוטבול אוסטרלי (המכונה גם אוסי רולז, פוטבול או פוטי), הוא סוג של פוטבול, המשוחק עם כדור בצורת אליפסה במגרש אליפטי ובו ארבעה עמודים בכל קצה, 2 עמודים ארוכים ו-2 עמודים קצרים. מטרת המשחק היא לבעוט את הכדור בין העמודים והקבוצה המנצחת היא הקבוצה אשר בעטה מספר כדורים גבוה יותר בין העמודים, ובכך צברה מספר נקודות גבוה מהקבוצה היריבה. בפוטבול אוסטרלי, מספר השחקנים בכל קבוצה לא יכול לעלות על 18 שחקנים וארבעה מחליפים. הפוטבול האוסטרלי מחולק לארבעה רבעים, שאורך כל אחד מהם בין 15 ל-25 דקות. בליגה האוסטרלית כל רבע אורך 20 דקות.
היסטוריה

המשחק הומצא בשנת 1858, במלבורן שבוויקטוריה, על ידי טום וילס. באותה התקופה היה צורך למצוא פעילות גופנית בעונת החורף לשחקני הקריקט, לכן, ב-10 ביולי 1858 פרסם וילס כתבה בעיתון עם הכותרת "מועדון פוטבול", ובה נרשמו חוקי המשחק. מטרת הכתבה הייתה למשוך את שחקני הקריקט לשחק בפוטבול האוסטרלי, אך הכתבה משכה גם שחקני פוטבול שונים ולכן ב-31 ביולי 1858 התקיים משחק ניסיון, בו שיחקו וילס ואחרים בריצ'מונד פאדוק (שלאחר מספר שנים שונה שמו לפארק ירה), סמוך למגרש הקריקט במלבורן. ב-7 באוגוסט 1858 התקיימו לראשונה שני משחקים רשמיים ובעלי משמעות בפוטבול האוסטרלי. קבוצת הפוטבול האוסטרלי של העיר מלבורן, אשר נוסדה בשנת 1859, היא הקבוצה הוותיקה ביותר בתולדות המשחק. הקבוצה נוסדה ב-17 במאי 1859, במלון פאראד שבדרום מלבורן. השפעת המשחק על בתי ספר ואוניברסיטאות העוסקים בפעילות גופנית הייתה ללא ספק גדולה מאוד. מכיוון שקריקט משוחק על מגרשים אובליים בקיץ, אותם מגרשים אובליים שימשו גם למשחקי הפוטבול בחורף.
המשחק החל לצבור פופולריות רבה בוויקטוריה ומאוחר יותר גם בדרום אוסטרליה ובאוסטרליה המערבית.
אולם הוא לא הצליח מעולם להפוך לספורט הפופולרי ביותר במדינות הצפון מזרחיות (ניו סאות' ויילס וקווינסלנד), שבהם משחקי הרוגבי שולטים. במלבורן לעומת זאת המשחק הפך כמעט לדת והוא מהווה עד היום מקום מרכזי בחיי התרבות בעיר.
הליגה

עונת הפוטבול האוסטרלי מתקיימת בין החודשים מרץ ואוגוסט (תחילת הסתיו עד סוף החורף באוסטרליה) ומסתיימת רשמית בחודש ספטמבר. במדינות הטרופיות שבאוסטרליה העונה מתקיימת בין החודשים אוקטובר למרץ, החודשים הרטובים של השנה. משחקי טרום העונה מתקיימים לרוב בסוף חודש פברואר ותחילת מרץ.
הליגה הלאומית של הפוטבול האוסטרלי, הנקראת Australian Football League) AFL) היא הגוף המרכזי של הפוטבול באוסטרליה. הליגה כוללת 18 קבוצות שמתוכן 10 קבוצות הגיעו מוויקטוריה, 2 קבוצות הגיעו מאוסטרליה הדרומית, 2 קבוצות הגיעו מאוסטרליה המערבית, 2 קבוצות מניו סאות' ויילס ו-2 קבוצות מקווינסלנד. בעבר נקראה הליגה הנקראת Victoria Football League) VFL) וכללה רק קבוצות מוויקטוריה. שם הליגה שונה משום שעם השנים נוספו לליגה קבוצות מאזורים אחרים באוסטרליה.
במטרה להפיץ את המשחק גם בשווקים בהם הרוגבי הוא הספורט השולט, הוספו לליגה גם קבוצות מסידני ובריזביין (שתי קבוצות מוויקטוריה הועברו למדינות הצפון מזרחיות). הדבר אומנם החדיר את הפוטבול האוסטרלי לתודעת הציבור במדינות אלו, אך ענף הספורט הפופולרי נשאר הרוגבי ליג, בעוד שהפוטבול האוסטרלי הוא שני בחשיבותו.
בשאר אוסטרליה, זוכה ה"פוטי" (כפי שמכונה בשפת העם) לספורט הפופולרי ביותר בהפרש גדול על כל המתחרים. משחק ממוצע יכול להביא קהל של לפחות 40,000 צופים.
בשנת 2017 נפתחה לראשונה גם ליגת נשים לפוטבול אוסטרלי. לאחר שלמשחק הראשון הגיעו למעלה מ-20 אלף איש, אשר חלקם לא יכלו להיכנס לאצטדיון - הועברו המשחקים לאצטדיונים גדולים יותר.*
חוקי המשחק

בפוטבול אוסטרלי, צורת המגרש וצורת הכדור היא אליפטית. מספר השחקנים בכל קבוצה לא יכול לעלות על 18 שחקנים וארבעה מחליפים. מספר החילופים המתאפשרים במשחק אינו מוגבל. מטרת המשחק היא לצבור מספר נקודות גבוה יותר מהקבוצה היריבה, על ידי החדרת הכדור בין ארבעת העמודים שנמצאים בכל אחד משני הקצוות של המגרש. חוק האופסייד אינו קיים במשחק, ובניגוד לפוטבול רגיל, בתחילת כל משחק מקיפים כל שחקני 2 הקבוצות את המגרש במלואו. בתחילת כל רבע, או לאחר שאחת הקבוצות כובשת שער, מורשים 4 שחקנים מכל קבוצה להיכנס אל הריבוע המרכזי של המגרש, שם מקפיץ השופט את הכדור למגרש והמשחק מתחיל באופן רשמי.
לכל קבוצה יש 18 שחקנים על הדשא ו-4 שחקנים על הספסל. השחקנים לובשים גופיות או חולצות ארוכות. המשחק מורכב מארבעה רבעים, שאורך כל אחד מהם הוא בין 15–25 דקות (בליגת ה-AFL אורך הרבע הוא כ-20 דקות), אך הזמן נעצר כאשר הכדור נמצא מחוץ לגבולות המגרש. כל משחק מנהלים שלושה שופטי שדה, שני שופטי גול, שתפקידם לקבוע את צבירת הנקודות של כל קבוצה, ושני שופטי קו, שתפקידם לקבוע מתי יוצא הכדור מגבולות המגרש.
בפוטבול אוסטרלי ישנן שתי דרכים להנעת הכדור. הדרך האחת היא ביד, על ידי אחיזת הכדור ביד אחת ואגרוף הכדור עם היד השנייה, והדרך השנייה היא ברגל, על ידי בעיטה או בריצה עם הכדור והקפצתו על הדשא לפחות כל 15 מטר. במקרה שאחד השחקנים בועט בכדור מרחק של לפחות 15 מטרים מבלי שהכדור נוגע בשום דבר, יזוכה השחקן שתפס את הכדור מהאוויר במארק (סוג של בעיטה חופשית). לשחקנים קיימת האפשרות להתקיל או להכשיל שחקן אחר במהלך המשחק. דחיפה מאחור אינה נחשבת להכשלה חוקית, לכן במקרה ששחקן מסוים ידחוף שחקן אחר מאחור במהלך המשחק, תישרק עבירה בגין דחיפה מאחור. במקרה ששחקן יפגע בשחקן אחר באזור נמוך מהברכיים או גבוה מהכתפיים, תזוכה הקבוצה של השחקן הנפגע בבעיטה חופשית.
ישנן דרכים שונות לבעיטת הכדור במשחק. הדרך המקובלת ביותר, בה משתמשים כיום, היא להפיל את הכדור מהידיים, ולהקדים את נפילתו לדשא בבעיטתו לכיוון מסוים.
חוקי המשחק > צבירת נקודות

בכל אחד מהקצוות במגרש הפוטבול האוסטרלי קיימים 4 עמודים. שני העמודים המרכזיים נקראים "עמודי הגול", בעוד ששני העמודים הנוספים, אשר קצרים יותר, נקראים "עמודי הנקודות". גול (אשר מביא לקבוצה שכבשה אותו 6 נקודות) מובקע כאשר נבעט הכדור על ידי הקבוצה המתקיפה, ללא הגבלת גובה, בין שני עמודי הגול.
בניגוד למשחקי ספורט אחרים, בפוטבול לא קיים המונח "שער עצמי", כלומר, בעיטת הכדור בין עמודי הגול על ידי שחקן מהקבוצה המגנה לא תיחשב כשער אלא כנקודה אחת לקבוצה היריבה. במקרה שהכדור נוגע באחד מעמודי הגול תזוכה הקבוצה אשר תוקפת לאותו הכיוון גם כן בנקודה אחת. נקודה אחת גם ניתנת לקבוצה המתקיפה אם הכדור עובר במרחב שבין שני עמודי הנקודות בכל צורה שאינה גול. במקרה שהכדור נוגע באחד מעמודי הנקודות, הכדור נחשב ככדור חוץ. הקבוצה אשר זוכה במספר נקודות גבוה יותר היא המנצחת. 
במקרה של מספר נקודות זהה בין הקבוצות, תוצאת המשחק תהיה תיקו.
חוקי המשחק > בעיטה חופשית

בעיטה חופשית ניתנת על עבירות שונות, שהחשובה מביניהן היא העבירה בה השחקן שאוחז בכדור מתוקל על ידי שחקן יריב. במקרה כזה השחקן עם הכדור חייב להפטר ממנו בצורה חוקית מהר ככל האפשר. במקרה של כישלון, מקבל השחקן המתקיל בעיטה חופשית. בפוטבול אוסטרלי, השחקן שזוכה בבעיטה החופשית הוא זה שמבצע אותה.
הערות שוליים

↑  גייב פרוינד, ‏מהפכה בפוטבול האוסטרלי: ליגת הנשים יצאה לדרך וזוכה להצלחה אדירה, באתר דבר העובדים בארץ ישראל, 13 בדצמבר 2017
| --- | --- |
בקרת זהויות :  NLI: 987007295851105171  GND: 1110989997  LCCN: sh85009637
עונת 2022/2023 בליגת העל בכדורסל

| --- | --- |

 תאריך התחלה:  7 באוקטובר 2022
 תאריך סיום:  13 ביוני 2023
 מספר משתתפות:  12
 זוכה:  מכבי תל אביב
 סגנית:  הפועל תל אביב
 עלייה:  מכבי עירוני רמת גן והפועל עפולה
 ירידה:  הפועל גלבוע/גליל
 מספר משחקים:  עונה סדירה: 22 מחזורים  בית עליון: 5 משחקים  בית תחתון: 5 משחקים  רבע הגמר: הטוב מ-5  חצי הגמר: הטוב מ-3  סדרת הגמר: הטוב מ-3
 השחקן המצטיין:  ארצות הברית זאק הנקינס (הפועל ירושלים)
 מלך הסלים:  ארצות הברית טיילר ביי (עירוני נס ציונה)  20.3 למשחק
 מלך הריבאונדים:  ארצות הברית זאק הנקינס (הפועל ירושלים)  10.1 למשחק
 מלך האסיסטים:  ארצות הברית די. ג'יי. קופר (עירוני נס ציונה)  13.9 למשחק
 http://basket.co.il
 → 2021/20222023/2024 ←
 
עונת 2022/2023 בליגת העל בכדורסל היא העונה ה-69 של התחרות הארצית הבכירה לכדורסל בישראל וה-23 של ליגת העל. מספר הקבוצות הוא 12. הליגה החלה ב-7 באוקטובר 2022 והסתיימה ב-13 ביוני 2023. על ניצחון במשחק מוענקות שתי נקודות ונקודה בודדת מוענקת על הפסד.
קבוצות

ליגת העל בעונה זו כללה 12 קבוצות, 11 ששיחקו בליגה ב-2021/2022, ואת עירוני קריית אתא שהעפילה בסיום עונת 2021/2022 מהליגה הלאומית.
| קבוצה | עיר | אולם | מספר מושבים |
| --- | --- | --- | --- |
| בני הרצליה | הרצליה | היובל | 1,500 |
| הפועל אילת | אילת | בגין | 1,490 |
| הפועל באר שבע דימונה | באר שבע ודימונה | הקונכייה | 3,000 |
| הפועל גלבוע גליל | מועצה אזורית הגלבוע | גן נר | 2,100 |
| הפועל גליל עליון | מועצה אזורית הגליל העליון | הפיס כפר בלום | 2,200 |
| הפועל חולון | חולון | טוטו חולון | 5,500 |
| הפועל חיפה | חיפה | היכל הספורט רוממה | 5,000 |
| הפועל ירושלים | ירושלים | פיס ארנה | 11,000 |
| הפועל תל אביב | תל אביב | היכל קבוצת שלמה | 3,504 |
| מכבי תל אביב | תל אביב | מנורה מבטחים | 10,383 |
| עירוני נס ציונה | נס ציונה | לב המושבה | 1,200 |
| עירוני קריית אתא | קריית אתא | רמז | 1,000 |
צוות ונותני חסות

| קבוצה | בעלים/נשיא | מאמן | קפטן | יצרנית תלבושות | נותנת חסות ראשית |
| --- | --- | --- | --- | --- | --- |
| בני הרצליה | אלדד אקוניס | ישראל אורן אהרוני | ישראל יאיר קרביץ | PEAK | Ofek Dist |
| הפועל אילת | טל פנחס | איטליה מאוריציו בוסקאליה | ישראל נתנאל ארצי | נייקי | יוסי אברהמי יזמות ובנייה |
| הפועל באר שבע דימונה | כפיר ארזי | ישראל ליאור ליובין | ישראל נטע סגל | KEPME | אלטשולר שחם |
| הפועל גלבוע גליל | ארצי פרטי | ישראל אריאל בית הלחמי | ישראל עמית זיס | MARCRON | Innovate |
| הפועל גליל עליון | זוהר לבקוביץ | ישראל ברק פלג | ישראל נמרוד לוי | MARCRON | נופר אנרגיה |
| הפועל חולון | איתן לנציאנו | ישראל גיא גודס | ארצות הברית כריס ג'ונסון | ריבוק | עצמון |
| הפועל חיפה | יובל רוסמן | ישראל מיקי גורקה | ישראל אופק אביטל | ריבוק | B-CURE LASER |
| הפועל ירושלים | אייל חומסקי | סרביה אלכסנדר דז'יקיץ' | ישראל איתי שגב | ג'יבובה | בנק יהב |
| הפועל תל אביב | רמי כהן | ישראל דני פרנקו | ישראל בר טימור | ריבוק | ויגן פרנדלי |
| מכבי תל אביב | שמעון מזרחי | ישראל עודד קטש | ישראל ג'ון דיברתולומיאו | פומה | פלייטיקה |
| עירוני נס ציונה | יניב מזרחי | ישראל אלעד חסין | ישראל ליאור קררה | MARCRON | חי מוטורס |
| עירוני קריית אתא | נפתלי בנטוב | ישראל שרון אברהמי | ישראל עידו דוידי | ריבוק | Tax:on |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום | מאמן נכנס | תאריך המינוי |
| --- | --- | --- | --- | --- | --- | --- |
| הפועל גלבוע גליל | ישראל רמי הדר | פוטר | 21 בדצמבר 2022 | 12 (8-2) | ישראל אריאל בית הלחמי | 9 בינואר 2023 |
| הפועל אילת | ישראל אריאל בית הלחמי | התפטר | 25 בדצמבר 2022 | 11 (8-3) | איטליה מאוריציו בוסקאליה | 15 בינואר 2023 |
| הפועל חיפה | ישראל שרון דרוקר | פוטר | 11 באפריל 2023 | 11 (17-6) | ישראלמיקי גורקה | 12 באפריל 2023 |
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 22 | 19 | 3 | 2035 | 1677 | 358+ | 86.4% | העפלה לבית העליון |
| 2 | הפועל תל אביב | 22 | 18 | 4 | 1976 | 1828 | 148+ | 81.8% | העפלה לבית העליון |
| 3 | הפועל ירושלים | 22 | 15 | 7 | 1764 | 1627 | 141+ | 68.2% | העפלה לבית העליון |
| 4 | הפועל חולון | 22 | 14 | 8 | 1907 | 1842 | 65+ | 63.6% | העפלה לבית העליון |
| 5 | הפועל גליל עליון | 22 | 11 | 11 | 1870 | 1929 | 56- | 50% | העפלה לבית העליון |
| 6 | עירוני נס ציונה | 22 | 11 | 11 | 1946 | 1948 | 2- | 50% | העפלה לבית העליון |
| 7 | הפועל באר שבע דימונה | 22 | 10 | 12 | 1859 | 1912 | 53- | 45.5% | הבית התחתון |
| 8 | בני הרצליה | 22 | 10 | 12 | 1838 | 1815 | 12+ | 45.5% | הבית התחתון |
| 9 | עירוני קריית אתא | 22 | 7 | 15 | 1805 | 1902 | 97- | 31.8% | הבית התחתון |
| 10 | הפועל אילת | 22 | 7 | 15 | 1751 | 1937 | 186- | 31.8% | הבית התחתון |
| 11 | הפועל חיפה | 22 | 6 | 16 | 1732 | 1911 | 179- | 27.3% | הבית התחתון |
| 12 | הפועל גלבוע גליל | 22 | 4 | 18 | 1741 | 1900 | 159- | 18% | הבית התחתון |
טבלת הליגה > הבית העליון

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 1 | מכבי תל אביב | 27 | 22 | 5 | 2467 | 2090 | 377+ | 81.5% | העפלה לשלב הפלייאוף |
| 2 | הפועל ירושלים | 27 | 20 | 7 | 2179 | 1994 | 185+ | 74.1% | העפלה לשלב הפלייאוף |
| 3 | הפועל תל אביב | 27 | 20 | 7 | 2420 | 2277 | 143+ | 74.1% | העפלה לשלב הפלייאוף |
| 4 | הפועל חולון | 27 | 17 | 10 | 2354 | 2273 | 81+ | 63% | העפלה לשלב הפלייאוף |
| 5 | הפועל גליל עליון | 27 | 13 | 14 | 2304 | 2365 | 61- | 48.1% | העפלה לשלב הפלייאוף |
| 6 | עירוני נס ציונה | 27 | 11 | 16 | 2344 | 2418 | 74- | 41% | העפלה לשלב הפלייאוף |
טבלת הליגה > הבית התחתון

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | אחוזי הצלחה | הערות |
| --- | --- | --- | --- | --- | --- | --- | --- | --- | --- |
| 7 | בני הרצליה | 27 | 14 | 13 | 2282 | 2210 | 72+ | 51.9% | העפלה לשלב הפלייאוף |
| 8 | הפועל באר שבע דימונה | 27 | 13 | 14 | 2312 | 2352 | 40- | 48.1% | העפלה לשלב הפלייאוף |
| 9 | הפועל חיפה | 27 | 9 | 18 | 2196 | 2359 | 163- | 33.3% |  |
| 10 | עירוני קריית אתא | 27 | 9 | 18 | 2232 | 2362 | 130- | 33.3% |  |
| 11 | הפועל אילת | 27 | 9 | 18 | 2210 | 2400 | 190- | 33.3% |  |
| 12 | הפועל גלבוע גליל | 27 | 5 | 22 | 2140 | 2340 | 200- | 18.5% | ירדה לליגה הלאומית |
פלייאוף > רבע הגמר

6 קבוצות בבית העליון ו-2 הראשונות בבית התחתון התמודדו בסדרות לפי דירוגן בסיום העונה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב מחמישה משחקים. המדורגת גבוה יותר אירחה את המשחק הראשון, השלישי והחמישי (במידת הצורך). המדורגת נמוך יותר אירחה את המשחק השני והרביעי (במידת הצורך).
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי | משחק רביעי | משחק חמישי |
| --- | --- | --- | --- | --- | --- | --- | --- |
| מכבי תל אביב | 3–0 | הפועל באר שבע דימונה | 86–77 | 80–76 | 82–77 | — | — |
| הפועל ירושלים | 3–1 | בני הרצליה | 81–70 | 64–75 | 74–69 | 86–61 | — |
| הפועל תל אביב | 3–0 | עירוני נס ציונה | 90–77 | 106–75 | 102–69 | — | — |
| הפועל חולון | 3–0 | הפועל גליל עליון | 106–69 | 96–88 | 97–88 | — | — |
פלייאוף > חצי הגמר

4 הקבוצות המנצחות בשלב רבע הגמר התמודדו בסדרות בשיטת הטוב משלושה משחקים. המדורגת גבוה יותר אירחה את המשחק הראשון והשלישי (במידת הצורך). המדורגת נמוך יותר אירחה את המשחק השני .
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 2–0 | הפועל חולון | 90–76 | 112–85 | — |
| הפועל ירושלים | 0–2 | הפועל תל אביב | 55–86 | 68–77 | — |
פלייאוף > סדרת הגמר

2 המנצחות בשלב חצי הגמר התמודדו בסדרת הגמר בשיטת הטוב משלושה משחקים.
| קבוצה 1 | תוצאה בסדרה | קבוצה 2 | משחק ראשון | משחק שני | משחק שלישי |
| --- | --- | --- | --- | --- | --- |
| מכבי תל אביב | 2–1 | הפועל תל אביב | 90–79 | 74–112 | 90-94 |
במפעלים האירופים

| מועדון> יורוליג בסקטבול | מפעל> יורוליג בסקטבול | שלב> יורוליג בסקטבול | יורוליג בסקטבול |
| --- | --- | --- | --- |
| מכבי תל אביב | יורוליג | רבע הגמר |  |
| הפועל תל אביב | יורוקאפ | רבע הגמר |  |
פיב"א
| הפועל ירושלים | ליגת האלופות | סגנית |  |
| הפועל חולון | ליגת האלופות | 16 האחרונות |  |
| בני הרצליה | ליגת האלופות | שלב הבתים |  |
| הפועל חיפה | יורופקאפ | שלב הבתים השני-16 האחרונות |  |
| הפועל גליל עליון | יורופקאפ | שלב הבתים |  |
ליגות אזוריות של פיב"א
| עירוני נס ציונה | הליגה הצפון אירופית | רבע הגמר |  |
| הפועל באר שבע | הליגה הבלקנית | אלופה |  |

שלבים מודגשים לקבוצות פעילות במפעל.
פרסים > מצטיין המחזור

| מחזור | שחקן | קבוצה | מדד |
| --- | --- | --- | --- |
| 1 | ארצות הברית פייטון ויליס | הפועל גלבוע גליל | 35 |
| 2 | ארצות הברית די. ג'יי. קופר (1/2) | עירוני נס ציונה | 29 |
| 4 | ארצות הברית אנתוני היקי | הפועל חיפה | 27 |
| 5 | ארצות הברית די. ג'יי. קופר (2/2) | עירוני נס ציונה | 34 |
| 6 | ארצות הברית ספידי סמית' | הפועל ירושלים | 29 |
| 8 | ארצות הבריתשאק ביוקנן (1/2) | עירוני נס ציונה | 32 |
| 8 | ארצות הברית טיילר ביי (1/2) | עירוני נס ציונה | 36 |
| 9 | ארצות הברית מוריס קמפ | בני הרצליה | 39 |
| 11 | ארצות הבריתניגריה דייוויד אפיאני (1/2) | הפועל באר שבע דימונה | 39 |
| 13 | ישראל איתי מושקוביץ | הפועל גליל עליון | 30 |
| 14 | ארצות הברית ג'ייקובן בראון (1/2) | הפועל תל אביב | 39 |
| 15 | ארצות הבריתניגריה דייוויד אפיאני (2/2) | הפועל באר שבע דימונה | 31 |
| 17 | ישראל נמרוד לוי | הפועל גליל עליון | 29 |
| 18 | ארצות הברית ג'ו רגלנד | הפועל חולון | 37 |
| 19 | ארצות הברית טוני קאר | הפועל גלבוע גליל | 42 |
| 20 | דרום סודאןאוסטרליה מנג'וק מתיאנג | הפועל אילת | 44 |
| 21 | ארצות הברית ג'ייקובן בראון (2/2) | הפועל תל אביב | 34 |
| 22 | ארצות הברית טיילר ביי (2/2) | עירוני נס ציונה | 36 |
| 25 | ארצות הברית היידן דלטון | הפועל חולון | 35 |
| 26 | ארצות הברית זאק הנקינס | הפועל ירושלים | 31 |

| 27 | ישראלתומר גינת | הפועל תל אביב | 32 |
במספר מחזורים לא פורסמה חמישייה ומצטיין עקב פיצול המחזור בזמן אמת, השחקן המצטיין פורסם לאחר סיום המשחק האחרון במחזור.
| מחזור | שחקן | קבוצה | מדד |
| --- | --- | --- | --- |
| 3 | ארצות הבריתג'ורדן מקריי (1/2) | הפועל תל אביב | 26 |
| 7 | ארצות הבריתשאק ביוקנן (2/2) | עירוני נס ציונה | 33 |
| 10 | בלגיה אנדי ואן וליט | בני הרצליה | 31 |
| 12 | ישראלרועי הובר (1/2) | הפועל גליל עליון | 24 |
| 16 | ישראלרועי הובר (2/2) | הפועל גליל עליון | 33 |
| 23 | ארצות הבריתג'ורדן מקריי (2/2) | הפועל תל אביב | 30 |
| 24 | ישראלרומן סורקין | מכבי תל אביב | 32 |
פרסים > פרסים חודשיים > מצטיין החודש

| חודש | שחקן | קבוצה | מדד |
| --- | --- | --- | --- |
| אוקטובר | ארצות הברית טיילר ביי | עירוני נס ציונה | 30 |
| נובמבר | ארצות הברית די. ג'יי. קופר | עירוני נס ציונה | 31 |
| דצמבר | ארצות הברית מוריס קמפ | בני הרצליה | 24.8 |
| ינואר | ארצות הבריתניגריה דייוויד אפיאני | הפועל באר שבע דימונה | 23.8 |
| פברואר-מרץ | ארצות הברית אנטוניוס קליבלנד | עירוני נס ציונה | 22 |
| אפריל | ארצות הברית מוריס קמפ | בני הרצליה | 27 |
פרסים > פרסים חודשיים > השחקן הישראלי של החודש

| חודש | שחקן | קבוצה | מדד |
| --- | --- | --- | --- |
| אוקטובר | רומן סורקין | מכבי תל אביב | 24.3 |
| נובמבר | תומר גינת | הפועל תל אביב | 14 |
| דצמבר | איתי מושקוביץ | הפועל גליל עליון | 16.8 |
| ינואר | רועי הובר | הפועל גליל עליון | 19.5 |
| פברואר-מרץ | רומן סורקין | מכבי תל אביב | 18.3 |
| אפריל | איגור קולשוב | הפועל באר שבע דימונה | 15.5 |